Ρένα Κουμιώτη

Βιογραφικά στοιχεία

Γεννήθηκε στην Αθήνα, στη Νέα Ιωνία στις 3 Μαΐου 1948. Οι γονείς της ήταν πρόσφυγες. Ο πατέρας της Σμυρνιός, η μάνα της Κωνσταντινοπολίτισσα.
To 1968 δουλεύει στην «Απανεμιά» όπου ήρθε και ο Μανώλης Μητσιάς, που μόλις είχε κατέβει απ' τη Θεσσαλονίκη. Δεν είχε περάσει μήνας από τότε που άρχισε να δουλεύει στο μαγαζί και κάποιο βράδυ την ακούει ο Λευτέρης Παπαδόπουλος και της προτείνει να τραγουδήσει με τον Γιάννη Πουλόπουλο στο δίσκο «ο Δρόμος» που ετοίμαζαν μαζί με τον Μίμη Πλέσσα.
Το πρώτο τραγούδι που είπε ήτανε το «Δώσε μου το στόμα σου» το γνωστό «χελιδονάκι». Και μετά το «Πρώτη φορά». Από την « Απανεμιά» βρίσκεται ξαφνικά να δουλεύει με τον Γιάννη Πουλόπουλο, τον Στράτο Διονυσίου και τον Λευτέρη Μυτιληναίο στο «Καν-Καν». Την ίδια χρονιά στο θέατρο «REX» στον θεατρικό « Δρόμο». Ακολουθούν στη δισκογραφία « Του ρολογιού οι δείχτες», η « Κόρη του γιαλού» και το « Θαλασσινό τριφύλλι». Το επόμενο καλοκαίρι πάλι με τον Πουλόπουλο στην «Αθηναία». Και μετά στα « Δειλινά» για τρεις σαιζόν. Απ' τον Οκτώβριο του 1970 μέχρι το 1972. Εκεί κι ο Γρηγόρης Μπιθικώτσης, ο Σταμάτης Κόκοτας, ο Χρηστάκης κι ο Γιώργος Ζαμπέτας. Το 1972, συνεργάστηκε με το Γιώργο Νταλάρα στο θέατρο Μπουρνέλη. Μετά τα «Δειλινά» πήγε στη «Φαντασία». Πάλι με τον Πουλόπουλο στην Πλάκα, μετά ξανά στο « Καν-Καν» με Διονυσίου και Ζαμπέτα. Κάποια στιγμή, πήγε για δουλειά στο εξωτερικό, στον Καναδά. Έμεινε οχτώ χρόνια. Το 1983 ξαναγύρισε στην Ελλάδα. Εμφανίστηκε πάλι με το Γιάννη Πουλόπουλο, την Τζίνα Σπηλιωτοπούλου και την Αθηναϊκή κομπανία στο «Ζυγό». Μετά στα « Ηλιοβασιλέματα» με το Ζαμπέτα και τη Μαίρη Λίντα και στ' «Αστέρια» με τον Κόκοτα. Για δυο συνεχόμενες χρονιές στη μπουάτ «Μαρκίζα». Το 1995 συνεργάζεται με τον Μίμη Πλέσσα. Από τότε κάνει μόνο συναυλίες τα καλοκαίρια και επιλεκτικές εμφανίσεις σε μουσικές σκηνές. Η μακρά αποχή από τη δισκογραφία, όπως φαίνεται δεν την έβλαψε. Η Ρένα Κουμιώτη συνεχίζει να κάνει αυτό που ξέρει καλά και αγαπά. Να τραγουδά για μας. Η ανεπανάληπτη χροιά, η δωρική στάση του σώματος και το καθαρό μέταλλο της φωνής της, δικαίως την κατατάσσουν στις κορυφαίες Ελληνίδες τραγουδίστριες της γενιάς της. Οι συγκλονιστικές ερμηνείες της παραμένουν αξεπέραστες.

Συμμετοχή στη δισκογραφία

1969 - Ο δρόμος
1969 - Οι ώρες
1970 - Γύφτισσα μέρα
1970 - Μέρες του καλοκαιριού
1970 - Ρένα Κουμιώτη
1970 - Γειτονιές Αθήνα - Θεσσαλονίκη
1970 - Ρένα Κουμιώτη 1
1971 - Ρένα Κουμιώτη 2
1972 - Μήνες
1972 - Το θαλασσινό τριφύλλι
1972 - Τα κίτρινα ρολόγια
1973 - Μονά ζυγά
1973 - Θάλασσα πικροθάλασσα
1974 - Μίλα μου για λευτεριά
1974 - Παράθυρο στη θάλασσα
1974 - Ρένα Κουμιώτη 3
1974 - Ρόδα που γυρίζει
1976 - Τα ωραιότερα τραγούδια της Ρένας Κουμιώτη
1976 - Στο δρόμο για το Τσιμελνί
1978 - Ρεμπέτικα και θαλασσινά
1978 - Ρένα Κουμιώτη - Πλέσσας Μίμης
1980 - Τα δικά μου τραγούδια
1985 - Τραγούδια από τον ελληνικό κινηματογράφο
1986 - Για το θέατρο 2 Πλέσσας
1992 - Δεν θα χωρίσουμε ποτέ Ζαμπέτας
1993 - Μεγάλες επιτυχίες Ρένα Κουμιώτη
1993 - Το άλλο νέο κύμα
1995 - Σταμάτησε του ρολογιού τους δείχτες
1996 - Οι μεγάλες ερμηνείες - Κουμιώτη Ρένα
1996 - Στο δρόμο του Μίμη Πλέσσα 2
2001 - 50 χρυσά χρόνια - Πλέσσας
2009 - Σταμάτησε του ρολογιού τους δείχτες
2009 - Κόρη του γιαλού